તમારી આંગળીને બીજાની આંગળી કરતાં ડિફરન્ટ અને સ્માર્ટ લુક આપતી નકલ-રિંગમાં તમને ïરિયલ ગોલ્ડ, રિયલ ડાયમન્ડ, રોઝ ગોલ્ડ, કલર સ્ટોન્સ, પ્લૅટિનમ, ઇમિટેશન વગેરે વરાઇટીઓમાં જોવા મળશે. નકલ-રિંગમાં ડિઝાઇન વિશે જણાવતાં શિવાની કહે છે, ‘આમાં તમને સિમ્પલ બૅન્ડથી લઈને સ્ટાર, ઍનિમલ ડિઝાઇન, હાર્ટ શેપ, ટ્રાયેન્ગલ શેપ, ઓવલ શેપ, સ્ટાર શેપ, ફ્લાવર શેપ વગેરે ડિઝાઇનમાં જોવા મળશે. તમને જો વિન્ટેજ લુક જોઈતો હોય તો એ પણ તમને નકલ-રિંગમાં મળી રહે છે. એ સિવાય ગોલ્ડમાં ઝીણી-ઝીણી કાર્વિંગ ડિઝાઇનવાળી નકલ-રિંગ પણ લોકોમાં બહુ પ્રિય છે તો ડાયમન્ડની ઝીણી-ઝીણી કાર્વિંગ ડિઝાઇન યંગસ્ટરની પહેલી પસંદ છે. નકલ-રિંગમાં તમને મટીરિયલમાં ઘણાં કૉમ્બિનેશન પણ જોવા મળે છે. જેમ કે વાઇટ ગોલ્ડ અને યેલ ગોલ્ડનું કૉમ્બિનેશન. એ સિવાય રોઝ ગોલ્ડનું પણ રિયલ ગોલ્ડ સાથે કૉમ્બિનેશન. રિયલ ગોલ્ડનું રિયલ ડાયમન્ડ સાથે કૉમ્બિનેશન.’